tartuNLP/wikipedia-smugri-20251201 huggingface dataset:
Jake Sanderson

Jake Sanderson (s. 8. heinäkuuta 2002 Whitefish, Montana, Yhdysvallat) on yhdysvaltalais-kanadalainen jääkiekkopuolustaja, joka pelaa NHL-joukkue Ottawa Senatorsissa. Senators varasi hänet koko NHL:n varaustilaisuuden viidentenä pelaajana vuonna Ennen NHL-uraansa Sanderson pelasi Pohjois-Dakotan yliopiston joukkueessa..
Ura.
Seuraura.
Sanderson syntyi Yhdysvaltain Montanan Whitefishissa, mutta hän muutti perheineen pian isänsä Geoffin pelaajauran päätyttyä Kanadan Albertan Stampede Cityyn. Sandersonin kasvattajaseura on Springbank Rockies. Hän pelasi juniorina myöhemmin NWCAA Stampsissa ja Calgary Flamesissa. Kaudella 2016–2017 Sanderson voitti Team Southin joukkueessa Alberta Cupin. Kootenay Ice varasi Sandersonin 67. pelaajana WHL:n varaustilaisuudessa 2017. Hän ei kuitenkaan siirtynyt CHL:ään, jotta Sanderson voisi pelata jatkossa Yhdysvaltain yliopistosarjoissa. Kauden 2007–2008 hän pelasi Edge Schoolin joukkueessa. Sanderson voitti samalla kaudella Albertan joukkueessa WHL Cupin.
Vuodet 2018–2020 Sanderson veitti Yhdysvaltain maajoukkueen kehitysohjelman mukana pelaten mm. USHL-junioriliigaa. Kaudella 2018–2019 hän toimi alle 17-vuotiaiden joukkueen ja kaudella 2019–2020 alle 18-vuotiaiden joukkueen kapteenina. Jälkimmäisessä kaudella Sanderson pelasi myös CCM/USA Hockey All-American Prospects Gamessa. Samalla kaudella myös USA Hockey palkitsi hänet kauden parhaana pelaajana yhdysvaltalaissyntyisenä junioripelaajana Dave Tyler Junior Player of the Year Awardilla.
Ottawa Senators varasi Sandersonin koko viidentenä pelaajana sekä ensimmäisenä puolustajana ja yhdysvaltalaispelaajana. Hän oli kuitenkin jo seuransa toinen varaus, sillä Senators varasi ennen Sandersonia myös San Jose Sharksilta pelaajakaupassa saamallaan kolmannella varausvuorolla saksalaishyökkääjä Tim Stützlen. Sanderson siirtyi kaudeksi 2020–2021 Pohjois-Dakotan yliopistojoukkueeseen.
Maaliskuussa 2022 Sanderson teki kolmen vuoden mittaisen tulokassopimuksen Senatorsin kanssa.
Syyskuussa 2023 Sanderson teki Senatorsin kanssa kahdeksan vuoden mittaisen ja yhteensä 64,4 miljoonan dollarin arvoisen jatkosopimuksen.
Maajoukkueura.
Sanderson pelasi alle 20-vuotiaiden MM-kilpailuissa vuonna 2021, jolloin hän voitti maailmanmestaruuden. Sanderson pelasi myös World U-17 Hockey Challengessa vuonna 2018.
Pelityyli.
Jatkoaika.com -verkkolehden toimittaja Lassi Alasen mukaan Sanderson on erinomainen antamaan ensimmäisen peliä edistävän syötön. Alasen mukaan hän puolustaa keskialueella loistavasti luoden paljon katkoja ja kiekonriistoja sekä on vahva kamppailija puolustusalueella. 
Muuta.
Sandersonin isoveli Benjamin pelaa hyökkääjänä Colorado Collegen yliopistojoukkueessa ja pikkuveli Sawyer pelaa hyökkääjänä C-nuorten sarja AEHL:n NWCAA Stampedersissa. Veljesten isä Geoff Sanderson pelasi omalla urallaan hyökkääjänä yli 1100 NHL-ottelua ja hän voitti myös Kanadan maajoukkueessa kaksi maailmanmestaruutta (1994 ja 1997). Geoffin serkut Wade ja Sheldon Brookbank pelasivat urallaan puolustajina NHL:ssä. Heistä Sheldon voitti myös Stanley Cupin Chicago Blackhawksissa vuonna 2013. Nykyään Wade toimii Blackhawksin kykyjenetsijänä ja Sheldon apuvalmentajana.
Japaninorava

Japaninorava ("Sciurus lis") on Japanin Honshūn ja Shikokun saarilla tavattava orava. Kansainvälinen luonnonsuojeluliitto eli IUCN on määritellyt sen elinvoimaiseksi lajiksi.
Koko ja ulkonäkö.
Japaninoravien ruumiin pituus on 160–220 mm ja hännän pituus 130–170 mm. Painoa niillä on 250–310 g. Turkki on selkäpuolelta punertavanruskea. Kylkien ja lantion seudulla voi olla oranssin sävyisiä laikkuja. Vatsapuoli on valkoinen. Silmien ympärillä voi olla valkoinen tai kellertävä rengas. Talvisin turkki on kesää harmaampi. Häntä on samanvärinen, kuin turkin selkäpuoli.
Levinneisyys ja elinympäristö.
Japaninoravaa tavataan nimensä mukaisesti Japanissa Honshūn ja Shikokun pääsaarilla. Se on yleinen etenkin Honshūn kaakkoisosissa ja harvinainen sen länsiosissa. Lajia on esiintynyt Awajilla, jolta ei kuitenkaan tunneta tuoreita havaintoja. Epäselvempää on, onko lajia tavattu historiallisesti Kyūshūlla.
Lajin elinympäristö käsittää primaarisia ja sekundaarisia mänty- ja sekametsiä alangoilla ja ylängöillä.
Elintavat.
Japaninorava on päiväeläin ja se on aktiivinen koko vuoden. Ravinnonhaussa se liikkuu usein puissa ja maassa. Täysikasvuiset yksilöt elävät yleensä yksin. Talvisin on mahdollista, että samassa pesässä on useampia aikuisia. Ne liikkuvat kotialueella, jonka koko uroksilla on 4–30 hehtaaria ja naarailla 4–17 hehtaaria. Alueet saattavat olla eri yksilöillä hieman päällekkäisiä.
Japaninoravat lisääntyvät kahdella kaudella helmi-maaliskuussa, sekä touko-kesäkuussa. Naaras on vastaanottavainen vain yhtenä päivänä lisääntymisaikana, jolloin sitä seuraavat usein useammat urokset. Tiineys kestää 39–40 päivää ja poikaset syntyvät lehdistä rakennetussa pesässä tai pesäkolossa. Poikasia on kerrallaan 2–6. Emo imettää muutaman viikon ajan ja pian vieroituksen jälkeen poikaset hajaantuvat muille alueille. Vuosittainen kuolleisuus on arviolta 63 %.
Japaninoravat käyttävät ravinnokseen enimmäkseen kasvisperäistä ravintoa. Ne syövät esimerkiksi sieniä, versoja, kukkia ja hedelmiä. Ne voivat syödä myös hyönteisiä ja sieniä. Mahdollisuuksien mukaan ne kätkevät hitaasti pilaantuvaa ravintoa, kuten pähkinöitä, useisiin eri paikkoihin talvea varten. Japaninoravan petoeläimiä ovat esimerkiksi näädät, kettu, petolinnut, varikset, sekä kesykissat ja koirat.
Uhat ja suojelu.
Kansainvälinen luonnonsuojeluliitto eli IUCN on määritellyt japaninoravan elinvoimaiseksi lajiksi. Sitä tavataan suhteellisen laajalla alueella ja suurimmalla osasta siitä sitä pidetään yleisenä.
Lajilla ei uskota olevan huomattavampia uhkia. Ajoittain kannat saattavat kärsiä mäntypuiden kuolemista ulkomaisten puutautien takia. Tavallista oravaa ("Sciurus vulgaris") on esiintynyt vieraslajina Tokion seudulla 1990-luvulta lähtien, mutta sen vaikutuksia japaninoravaan ei tunneta kunnolla.
Japaninoravaa on aikanaan metsästetty, mutta metsästys on ollut kiellettyä vuodesta 1994 lähtien.
Kuurinmaanajokoira

Kuurinamaanajokoira on sukupuuttoon kuollut latvialainen koirarotu.
Ulkonäkö.
Kuurinmaanajokoira oli nykyistä latvianajokoiraa pitkäraajaisempi.
Luonne ja käyttäytyminen.
Kuurinmaanajokoiralta edellytettiin ennen kaikkea tottelevaisuutta.
Alkuperä.
Rotu kehitettiin englantilaisista ajokoirista, puolanajokoirasta ja luzerninajokoirasta. Se oli suosittu 1800-luvulla, ja sitä käytettiin kauriin ja villisian ajamiseen. Vuonna 1920 Latvian metsähallitus päätti alkaa suojella riistaeläimiä. Siitä lähtien metsästyksessä käytetyt ajavat koirat saivat olla korkeintaan 51 cm korkeita – vaikkei lähteissä mainitakaan tarkemmin kuinka korkeita kuurinmaanajokoirat keskimäärin olivat, olivat ne joka tapauksessa liian kookkaita uuteen lakiin nähden. Täten paikallisten metsästäjien oli jalostettava alkuperäisestä paikallisesta ajokoirasta pienikokoisempi versio: latvianajokoira.
Zębowice

Zębowice () on maalaiskunta () Olesnon piirikunnassa Puolassa. Sen väkiluku oli vuoden 2019 lopussa 3 631. Olesnon piirikunnan asukkaista 5,6 prosenttia asuu Zębowicen kunnassa ja piirikunnan pinta-alasta 9,8 prosenttia kuuluu Zębowicen kuntaan. 
Kylät Zębowicen kunnassa ovat Kadłub Wolny, Knieja, Łąka, Osiecko, Poczołków, Prusków, Radawie, Siedliska sekä Zębowice. Zębowicen kunnan alueen läpi kulkevat valtatie 46 ja voivodikunnan tie 901. Se rajautuu Dobrodzieńin, Lasowice Wielkien, Olesnon, Ozimekin ja Turawan kuntiin. Zębowicen pinta-alasta noin 34 prosenttia on maatalouskäytössä ja noin 62 prosenttia metsää.
Zębowicen kunnan työttömyysaste oli vuoden 2018 lopussa 4,8 prosenttia. 
Vuoden 2019 lopussa 49,2 prosenttia Zębowicen asukkaista oli naispuolisia ja 50,8 prosenttia miespuolisia. Alle 18-vuotiaat muodostivat 14,6 prosenttia kunnan väestöstä, työikäiset 67 prosenttia ja eläkeikäiset 18,4 prosenttia väestön keski-iän ollessa 42,6 vuotta. Vuonna 2019 Zębowicen kunnassa syntyi 35 lasta. Puolan vuoden 2011 väestönlaskennassa kunnan väestöstä 28,3 prosenttia oli saksalaisia, ja saksan kielellä onkin kunnassa virallisen avustavan kielen asema.
Luettelo Sudanin valtionpäämiehistä

Sudanin valtionpäämiehen titteli on vaihdellut vuosien varrella. Vuoden 2019 kaapauksen jälkeen maata on johtanut presidenttineuvoston puheenjohtaja Abdel Fattah al-Burhan.
Lemmikki Talas

Aina Lemmikki (Lempi) Talas (os. Raivio, 1. joulukuuta 1898 Jyväskylä – 1. heinäkuuta 1974 Helsinki) oli suomalainen toimittaja ja matkakirjailija. 
Talas kirjoitti ylioppilaaksi Jyväskylän tyttölyseosta vuonna 1920 ja suoritti varanotaarin tutkinnon Helsingin yliopistossa 1926. Hän työskenteli virkailijana puolustusministeriössä, SOK:ssa ja Maatalous-Osake-Pankissa vuosina 1919–1934. Vuosina 1946–1955 Talas toimi "Uuden Suomen" kirjeenvaihtajana Roomassa. Kuorolaulua harrastanut Talas oli myös pitkäaikainen Suomen Laulun jäsen.
Lemmikki Talaksen puoliso oli poliitikko ja diplomaatti Onni Talas, jonka kanssa hän avioitui vuonna 1935.
Sincan

Sincan on piirikunta Turkin Ankaran maakunnassa ja Ankaran kaupungissa. Vuoden 2019 väestönlaskennassa Sincanin väkiluku oli 535 637.
Liuskateurikka

Liuskateurikka ("Teucrium botrys") on huulikukkaiskasveihin kuuluva kasvilaji. Se on yksivuotinen haarovavartinen pysty ruoho, joka kasvaa 10–30 senttimetriä korkeaksi. Lehdet ovat kahteen kertaan pariliuskaiset. Kukan teriö on 1–2 cm pitkä, vaalean sinipunainen, hienokarvainen. Teriö on ylähuuleton ja sen alahuuli on viisiliuskainen, keskimmäinen liuska on selvästi suurin. Liuskateurikka esiintyy alkuperäisenä Keski- ja Etelä-Euroopassa. Se kasvaa myös harvinaisena tulokkaana Ruotsissa Gotlannissa.
Gopalkrishna Gandhi

Gopalkrishna Gandhi (; s. 22. huhtikuuta 1945) on intialainen diplomaatti ja poliitikko. Diplomaatin uransa aikana hän toimi Intian päävaltuutettuna Etelä-Afrikassa, Lesothossa ja Sri Lankassa 1990-luvulla ja 2000-vuosikymmen alussa. Vuonna 2002 hän oli maansa suurlähettiläs Norjassa ja Islannissa. Vuosina 2004–2009 hän toimi Länsi-Bengalin kuvernöörinä. Hän on Mahatma Gandhin pojan Devdasin poika, hänen äitinsä Lakshmin isä oli C. Rajagopalachari joka toimi Intian ensimmäisenä intialaissyntyisenä kenraalikuvernöörinä. Vuonna 2017 hän oli kongressipuolueen johtaman Yhdistyneen edistyksellisen allianssin ehdokas Intian varapresidentiksi.
Toimiessaan Länsi-Bengalin kuvernöörinä Gandhi sai vuonna 2006 vastuulleen myös Biharin kuvernööriyden Buta Singhin jouduttua eroamaan. Kuvernöörinä hän ajautui toistuvasti ristiriitoihin Länsi-Bengalia hallinneen marxilaisen kommunistipuolueen (CPI(M)) kanssa. Joulukuussa 2006 hän vieraili paikallisen nälkälakkoilleen oppositiojohtaja Mamata Banerjeen luona. Seuraavana vuonna hän kritisoi Nandigramin poliisiväkivaltaisuuksia. Gandhin puheet Nandigramin väkivaltaisuuksista nousivat esille uudestaan Gandhin tultua valituksi yhdistyneen edistyksellisen allianssin varapresidenttiehdokkaaksi vuonna 2017. Hän sai tuolloin tukea myös CPI(M):n johdolta, mikä aiheutti suuttumusta Länsi-Bengalin marxilaisten keskuudessa.
Gandhi kritisoi Intian keskusrikospoliisia (CBI) vuonna 2014 itsenäisyyden puutteesta ja "hallituksen kirveenä" toimimisesta. Hänen mukaansa CBI:n asema hallituksen alaisuudesta on tehnyt siitä "likaisten temppujen jaoston", jota on jatkuvasti käytetty politikointiin aloittamalla tutkintoja opposition poliitikoista. Hän on myös vastustanut kuolemantuomiota, joka hänen mukaansa on epäoikeudenmukainen ja "keskiaikainen" rangaistus. Osana kuolemantuomion vastustamista hän anoi Bombayn vuoden 1993 pommi-iskuista kuolemaantuomitun Yakub Memonin hengensäästämistä.
Gandhille myönnettiin vuonna 2018 kongressipuolueen Rajiv Gandhi National Sadbhavana Award -palkinto rauhan, hyväntahtoisuuden ja yhteisöllisen harmonian edistämisestä.
Lehtoteurikka

Lehtoteurikka ("Teucrium scorodonia") on huulikukkaiskasveihin kuuluva kasvilaji. Se on monivuotinen karvainen ruoho, joka kasvaa 20–50 senttimetriä korkeaksi. Lehdet ovat muodoltaan herttamaisia ja laidaltaan tylppähampaisia. Kukat kasvavat tähkämäisesti varressa ja sen haaroissa. Kukan teriö on noin yhden senttimetrin pituinen vihertävänkeltainen ja siitä ulkonevat pitkät punapalhoiset heteet. Lehtoteurikka kasvaa alkuperäisenä Keski-Euroopassa ja Pohjoismaista Norjassa. Suomessa sitä ei ole koskaan havaittu.
Lehtoteurikan vanha suomenkielinen nimi on kelta-akankaali, vaikka se ei kuulu saman heimon sukuun akankaaleihin.
Mettisenmelittis

Mettisenmelittis ("Melittis melissophyllum") on huulikukkaiskasveihin kuuluva eurooppalainen kasvilaji. Se on melittiksien suvun ainoa laji. Mettisenmelittis jaetaan kolmeen eri alalajiin, joiden levinneisyys keskittyy Euroopassa eri osiin: "M. m." subsp. "albida" Etelä-Euroopassa, "M. m." subsp. "carpatica" Itä-Euroopassa ja "M. m." subsp. "melissophyllum" Länsi-Euroopassa.
Mettisenmelittis on monivuotinen karvainen ruoho, joka kasvaa noin 30 senttimetriä korkeaksi. Se muistuttaa ulkonäöltään esimerkiksi pähkämöitä, joiden kanssa se on läheistä sukua. Sen kukkien teriö on neliliuskainen (joista alahuulessa kolme), suhteellisen suuri (2,5–4 cm pitkä), väriltään valkoisesta violettiin, alahuulessa on tummemman violetteja kuvioita. Mettisenmelittis esiintyy luonnonvaraisena Keski- ja Etelä-Euroopassa, mukaan lukien Britannia, Baltia ja Turkki. Se kasvaa yleensä metsissä. Pohjoismaissa lajia ei esiinny lainkaan.
Bobi Wine

Bobi Wine (oikealta nimeltään Robert Kyagulanyi Ssentamu, s. 12. helmikuuta 1982, Mpigin piirikunta, Uganda) on ugandalainen laulaja, näyttelijä ja poliitikko. Hän haastaa maansa presidentinvaaleissa 2021 istuvan presidentin Yoweri Musevenin. Wine edustaa puoluetta nimeltä National Unity Platform, joka pyrkii muun muassa parantamaan maan koulutuksen ja terveydenhuollon tilaa.
Elämä ja ura.
Bobi Wine syntyi vuonna 1982 Mgipissä keskisessä Ugandassa ja muutti myöhemmin perheensä mukana pääkaupunkiin Kampalaan, jonka slummissa hän varttui. Teini-ikäisenä hän kiinnostui taiteesta, ja aloitettuaan Makereren yliopistossa sosiaalitieteiden opinnot hän vaihtoi ne ensimmäisen lukukauden jälkeen musiikin, tanssin ja näyttämötaiteen opintoihin. Hän valmistui vuonna 2003. Saavutettuaan suurta suosiota kantaaottavalla afrobeat-musiikillaan Wine lähti mukaan politiikkaan ehdokkaana vuoden 2017 täydennysvaaleissa, ja pääsi kansanedustajaksi. Elokuussa 2018 armeijan erikoisjoukot pahoinpitelivät hänet hotellihuoneessa Aruan kaupungissa, ja häntä vastaan myös nostettiin syyte maanpetturuudesta. Taustalla oli Winen näkyvä asema presidentti Musevenin arvostelijana. Marraskuussa 2020 oppositiopuolue National Unity Platform (NUP) nimesi hänet presidenttiehdokkaakseen tammikuun 2021 vaaleihin. Vaalien alla joulukuussa hänen apulaisiaan loukkaantui turvallisuusjoukkojen kumiluodeista ja kolme viikkoa ennen vaaleja hänen henkivartijansa kuoli sotilaspoliisin ajoneuvon ajettua tämän päälle.
Guinatenpäivännouto

Guinatenpäivännouto ("Helianthemum bramwelliorum") on päivännoutokasvien (Cistaceae) heimoon, päivännoutojen ("Helianthemum") sukuun kuuluva kasvilaji. Se on Kanariansaarilla Lanzaroten pohjoisosissa kasvava endeeminen laji, jolta tunnetaan vain yksi eristynyt populaatio. Laji on luokiteltu Espanjassa äärimmäisen uhanalaiseksi lajiksi. Lajin merkittävimpiä uhkia ovat karjaeläinten laidunnus sekä pidemmät kuivuusjaksot.
Guinatenpäivännouto voi kasvaa noin 5–20 cm korkeaksi ja se on kasvutavaltaan maanmyötäinen tai koheneva. Varret haarautuvat usein tyveltään. Elomuodoltaan guinatenpäivännouto on kamefyytti. Sen lehdet ovat muodoltaan suikeita tai puikeita ja väriltään oliivinvihreitä. Kukinto on muutamakukkainen. Kukkien verholehdet ovat 7–7,5 mm pitkiä ja terälehdet ovat vaaleankeltaisia. Kukissa on 20–25 hedettä. Guinatenpäivännouto kukkii helmikuun ja toukokuun välillä, joskus heinäkuussakin, ja tuottaa hedelmiä maaliskuun ja kesäkuun välillä, joskus elokuussakin. Kukinta-ajan pituus riippuu osittain sääolosuhteista. Guinatenpäivännouto on hyönteispölytteinen, muttei ole erikoistunut mihinkään tiettyyn pölyttäjähyönteislajiin.
Guinatenpäivännouto kasvaa rinteillä, joissa on basalttista kallioperää, ja voi kasvaa hyvin vähäisessäkin maaperässä. Guinatenpäivännouto kasvaa usein yhdessä nystykaninkelton ("Andryala glandulosa"), lanzarotenasterikin ("Asteriscus intermedius"), kaunokilokan ("Campylanthus salsoloides"), palsamityräkin ("Euphorbia balsamifera"), jubantyräkin ("Euphorbia regis-jubae"), kanarianmehivillakon ("Kleinia neriifolia") sekä kanariansilkkisarven ("Periploca laevigata") kanssa. Kivisemmillä kasvupaikoilla seuralaislajeina voivat olla myös muun muassa famaranajuruoho ("Thymus origanoides"), lenkokeltapaunikko ("Aichryson tortuosum") sekä famaranolkikukka ("Helichrysum gossypinum"). Ruderaattiympäristöissä seuralaislajeina voi puolestaan olla muun muassa pensasrisuvalvatti ("Launaea arborescens"), makaronesianlaventeli ("Lavandula pinnata") sekä pensastupakka ("Nicotiana glauca").
Japaninisoliituri

Japaninisoliituri eli japaninjättiläisliito-orava ("Petaurista leucogenys") on Japanin Honshūlla, Shikokulla ja Kyūshūlla tavattava isoliituri. Kansainvälinen luonnonsuojeluliitto eli IUCN on määritellyt sen elinvoimaiseksi lajiksi.
Taksonomia.
Japaninisoliituri voidaan jakaa neljään alalajiin:
Alalaji "P. l. hintoni" perustuu holotyyppiin nykyisin Lontoon Natural History Museumissa. Holotyyppi perustuu Soulista vuonna 1920 ostettuun nahkaan. Se saattaa kuitenkin olla todellisuudessa peräisin maan ulkopuolelta.
Geenitutkimuksen perusteella Japanissa laji voidaan jakaa kolmeen päälinjaan, yksi Kyūshūlla, toinen Kyūshūlla ja Honshūlla ja kolmas Honshūlla ja Shikokulla. Tutkimusten perusteella laji on levinnyt nopeasti pohjoiseen pleistoseenin viimeisellä jääkaudella.
Koko ja ulkonäkö.
Japaninisoliituri on yksi isoliiturien suurimmista lajeista. Ruumiin pituus on noin 375 mm ja hännän pituus 345 mm. Painoa on 1 178,9 g. Turkin selkäpuolen väritys vaihtelee huomattavasti lähes kokonaan mustasta tumman punaisenruskeaan ja harmaankeltaiseen. Vatsapuoli vaihtelee kellertävänruskeasta valkoiseen.
Levinneisyys ja elinympäristö.
Laji on endeeminen laji Japanissa. Japanin pääsaarista sitä tavataan Honshūlla, Shikokulla ja Kyūshūlla. Hokkaidōlla sitä ei tavata.
Lajin elinympäristö käsittää primaarisia ja sekundaarisia metsiä, havumetsäviljelmiä ja paikoitellen myös kaupunkialueita. 
Elintavat.
Japaninisoliituri on yöeläin. Luonnossa siitä tulee aktiivinen tavallisesti noin 30 minuuttia auringonlaskun jälkeen. Ne liikkuvat kotialueilla, jotka voivat olla hyvin päälekkäisiä keskenään. Laji liikkuu yksinomaan puissa ja se liitäen niistä toiseen. Sen liitämisen tehoa on tutkittu. Liidon teho eli liidetyn matkan suhde lähtökorkeuteen on keskimäärin 1,87 ja korkeimmillaan 3,5. Liitonopeus on 4,39–9,47 m/s. Liitojen pituus vaihtelee 10–100 metrin välillä ja se on keskimäärin 17,1–33,1 metriä.
Japaninisoliiturin ravinnosta noin 26–40 % on lehtiä, 34 % siemeniä ja 12 % hedekäpyjä. Se voi syödä pienempiä määriä neulasia männyistä ja sugipuista. Tarkemmin ruokavalio vaihtelee kausittain. Lehdet ja kukat korostuvat talvisin, keväisin ja myöhään kesällä. Siemeniä kulutetaan kesällä ja alkutalvesta. Japaninisoliituri ei tee ruokavarastoja. Kasvipainoitteinen ruokavalio edellyttää huomattavaa ajankäytön ruokailun parissa. Lajin paksusuoli on suuri.
Uhat ja suojelu.
Kansainvälinen luonnonsuojeluliitto eli IUCN on määritellyt japaninisoliiturin elinvoimaiseksi lajiksi. Se on suhteellisen yleinen ja sitä esiintyy laajalla alueella. Lajilla ei uskota olevan suurempia uhkia ja sen levinneisyysalue käsittää suojeltuja alueita.
Brendan Brisson

Brendan Brisson (s. 22. lokakuuta 2001 Manhattan Beach, Kalifornia, Yhdysvallat) on yhdysvaltalais-kanadalainen jääkiekkoilija, joka pelaa NHL-joukkue New York Rangersissä. Hän on pelipaikaltaan keskushyökkääjä. Vegas Golden Knights varasi Brissonin ensimmäisellä kierroksella 29. pelaajana .
Ura.
Seuraura.
Brisson on Los Angeles Jr. Kingsin kasvatti. Kaudeksi 2016–2017 hän siirtyi opiskelemaan Minnesotaan Shattuck St. Mary'sin high schooliin. Green Bay Gamblers varasi Brissonin 152. pelaajana USHL:n varaustilaisuudessa 2017. Hän pelasi vielä kaksi seuraavaa kautta Shattuck St. Mary'sissa. Kaudella 2018–2019 Brisson voitti joukkueensa sisäisen piste- ja maalipörssin tehoilla 42+59=101. Hän debytoi samalla kaudella myös Brissonin varanneen Gamblersin USHL-joukkueessa, jossa hän pelasi kuusi ottelua. 
Kaudeksi 2019–2020 Brisson siirtyi toiseen USHL-seuraan, Chicago Steeliin. Hän teki varsinaisella tulokaskaudellaan 45 runkosarjaottelussa tehot 24+35=59, joilla Brisson sijoittui koko liigan pistepörssissä toiseksi edellään vain joukkuetoveri Mathieu De St. Phalle. Hänet palkittiin kauden päätteeksi koko USHL:n vuoden tulokkaana sekä valittiin ensimmäiseen tähdistökentälliseen ja tulokkaiden tähdistökentälliseen. Brisson pelasi kauden aikana myös USHL Top Prospects Gamessa sekä CCM/USA Hockey All-American Prospects Gamessa.
Vegas Golden Knights varasi Brissonin ensimmäisellä kierroksella 29. pelaajana . Hänestä tuli Chicago Steelin kaikkien aikojen ensimmäinen seurasta ensimmäisellä kierroksella NHL:ään varattu pelaaja. Brisson siirtyi kaudeksi 2020–2021 Michiganin yliopistojoukkueeseen. Hän oli kymmenellä osumallaan joukkueen paras maalintekijä Matthew Beniersin kanssa. 
Maaliskuussa 2025 Golden Knights kauppasi Brissonin ja kolmannen kierroksen varausvuoron vuoden 2025 varaustilaisuudessa New York Rangersiin vaihdossa Reilly Smithiin.
Maajoukkueura.
Brisson pelasi alle 20-vuotiaiden MM-kilpailuissa vuonna 2021, jolloin hän voitti maailmanmestaruuden. Brisson pelasi myös World Junior A Challengessa vuonna 2019, jolloin hän voitti pronssia. Brisson voitti tehoilla 5+7=12 koko turnauksen piste- ja syöttöpörssin. Hän jakoi myös maalipörssin voiton joukkuetovereidensa Gunnarwolfe Fontainen ja Sean Farrellin sekä Venäjän Pavel Tjutnevin kanssa. Brisson valittiin turnauksen tähdistökentälliseen.
Muuta.
Brissonin pikkuveli Jordan pelaa hyökkääjänä Shattuck St. Mary'sin high school -joukkueessa. Veljesten kanadalainen isä Patrice "Pat" Brisson pelasi hyökkääjänä QMJHL-junioriliigassa. Hän toimii nykyään NHLPA:n pelaaja-agenttina.
Uuden-Seelannin parlamenttivaalit 2020

Uuden-Seelannin vuoden 2020 parlamenttivaalit järjestettiin 17. lokakuuta 2020. Alun perin vaalit oli tarkoitus järjestää 19. syyskuuta, mutta niitä lykättiin koronapandemian vuoksi. Ennakkoäänestys alkoi 3. lokakuuta..
Uudessa-Seelannissa pidetään vaalit joka kolmas vuosi. 72 edustajaa valitaan enemmistövaalitavalla vaalipiireistä ja 48 puolueiden asettamilta listoilta suhteellisella vaalitavalla..
Parlamenttivaaleissa äänioikeutettuja ovat kaikki vähintään 18-vuotiaat Uuden-Seelannin kansalaiset, jotka ovat asuneet maassa vähintään 12 kuukautta ennen vaaleja. Äänioikeutettujen tulee rekisteröityä äänestäjiksi..
Samaan aikaan parlamenttivaalien kanssa Uudessa-Seelannissa järjestettiin myös kaksi kansanäänestystä, jotka käsittelivät kannabiksen ja eutanasian laillistamista.
Tulokset.
Vaaleissa suurimmaksi puolueeksi kansallispuoleen ohi nousi työväenpuolue, joka johti edellistä hallitusta.
Edellisen hallituksen tukipuolue New Zealand First menetti kaikki paikkansa vaaleissa.
Nokia 3.4

Nokia 3.4 on HMD Globalin 22. syyskuuta 2020 julkistama ja 26. lokakuuta 2020 julkaisema älypuhelin.
Nokia 3.4:ssä on kahdeksanydinprosessori ja 6,39 tuuman näyttö. Tallennustilaa on valittavana 32 tai 64 gigatavua ja keskusmuistia on kolme tai neljä gigatavua. Tallennustila on laajennettavissa enintään 512 gigatavun microSD-kortilla. Puhelimessa on kolme takakameraa. Pääkameran tarkkuus on 13 megapikseliä, laajakulmakameran viisi megapikseliä ja syvyyskameran kaksi megapikseliä. Etukameran tarkkuus on kahdeksan megapikseliä. Puhelimessa on sormenjälkitunnistin ja akun kapasiteetti on 4 000 milliampeerituntia. Käyttöjärjestelmänä on Android 10.
Tertta Saarikko

Tertta Saarikko (s. 1953) on suomalainen televisiotuottaja ja -ohjaaja sekä entinen malli.
Konserttipianistin tai tennisammattilaisen urasta haaveillut Saarikko kirjoitti ylioppilaaksi Helsingin Suomalaisesta Yhteiskoulusta 1972 ja opiskeli Helsingin yliopiston historiallis-kielitieteellisessä sekä valtiotieteellisessä tiedekunnassa. Hän toimi mallina Eileen Fordin toimistoissa Lontoossa ja Hampurissa ja sai televisioalan oppia muun muassa BBC:ssä Lontoossa ja Jeremy Ironsin kurssilla Kööpenhaminassa.
Saarikon tv-ura alkoi 1970-luvun keskivaiheilla, jolloin hän juonsi yhdessä Jyrki Hämäläisen kanssa Mainostelevision popmusiikkiohjelmaa "Kuukauden sävel". Hän toimi pitkään Ylen dokumenttoimituksessa. 1980-luvun taitteessa Saarikko toimitti Pekka Holopaisen ja Paula Lehdistön kanssa yhteiskunnallista ohjelmasarjaa "Avoin kanava". Hän oli mukana tekemässä Television kanavauudistuksen 1993 yhteydessä aloitettua, lyhytaikaiseksi jäänyttä alkuillan ajankohtaisohjelmaa "Suomen Televisio".
Nykyisin Saarikko antaa julkisuuden henkilöille esiintymisvalmennusta yrityksensä TS Media Produktion kautta. Hän on opettanut myös muun muassa Lahden ammattikorkeakoulussa sekä Santo Domingon yliopistossa Dominikaanisessa tasavallassa.
Yksityiselämä.
Tertta Saarikon äiti oli musiikinopettaja, sosiaalineuvos Seija Järvinen. Saarikon elämänkumppani 1990-luvun alusta lukien oli vuonna 2016 kuollut lahtelainen valtiopäiväneuvos Jouko Skinnari.
Borchsenius

Borchsenius on muun muassa seuraavien henkilöiden sukunimi:
Anaganpäivännouto

Anaganpäivännouto ("Helianthemum broussonetii") on päivännoutokasvien (Cistaceae) heimoon, päivännoutojen ("Helianthemum") sukuun kuuluva kasvilaji. Se on Kanariansaarilla Teneriffalla ja La Palmalla endeemisenä kasvava kasvilaji.
Anaganpävännouto on kasvutavaltaan pysty ja pensasmainen laji, joka muistuttaa muita samantapaisia lajeja, mutta eroaa niistä muun muassa lehtiensä sekä kukkiensa verholehtien ulkonäön perusteella. Anaganpäivännoudon lehdet ovat 2–2,5 cm pitkiä ja muodoltaan suikeita tai puikeita. Kukkien verholehdet ovat nelisuonisia ja tiheän valkokarvaisia.
Anaganpäivännoudon tieteellisen nimen lajinimi ("broussonetii") viittaa 1761–1807 eläneeseen ranskalaiseen tutkijaan ja konsuliin Pierre Marie Auguste Broussonetiin, joka on sittemmin ollut kasvitieteen professorina Montpellierissä.
Tanasirokki

Tanasirokki ("Micromeria benthamii") on huulikukkaiskasvien (Lamiaceae) heimoon, sirokkien ("Micromeria") sukuun kuuluva kasvilaji. Se on Kanariansaarilla Gran Canarian saarella endeemisenä kasvava kasvilaji.
Tanasirokki on pensasmainen laji, jolla on useita pystyjä varsia. Sen lehdet ovat pieniä ja toiselta puolelta valkokarvaisia. Kukat sijaitsevat latvakukinnoissa ja ovat pieniä sekä vaaleanpunaisia tai -violetteja.
Tanasirokin tieteellisen nimen lajinimi "benthamii" viittaa 1800–1884 eläneeseen englantilaiseen kasvitieteilijään George Benthamiin.
Hapsunapit

Hapsunapit ("Dicranolepis") on näsiäkasvien (Thymelaeaceae) heimoon kuuluva kasvisuku. Sukuun kuuluu noin 20 lajia. Suvun lajeja esiintyy Afrikassa.
Maastohiihdon Suomen Cup 2020–2021

Maastohiihdon Suomen Cupin kausi 2020–2021 oli kilpailusarjan kymmenes kausi. Se alkoi Sotkamon Vuokatista 7. marraskuuta 2020 ja päättyi Kuusamon Rukalle 10. huhtikuuta 2021. 
Pisteet.
Suomen Cupin kilpailut pisteytettiin identtisesti maastohiihdon maailmancupin henkilökohtaisten kilpailujen kanssa. Pisteitä jaettiin jokaisen kilpailun 30 parhaalle oheisen taulukon perusteella. Viestikilpailuissa seuroille jaettiin kaksinkertaiset pisteet.
Tulokset.
Miehet.
Henkilökohtaiset kilpailut.
Tulokset
Viestit.
Tulokset
Naiset.
Henkilökohtaiset kilpailut.
Tulokset
Viestit.
Tulokset
Palkintorahat.
Palkintorahoja maksettiin kaudella 2020–2021 yhteensä 70 000 €. SM-kilpailuista ei jaettu osakilpailukohtaisia palkintoja. Viestikilpailujen palkinnot jaettiin seuroille. Palkinnot jaettiin oheisen taulukon perusteella.
"Taulukossa lyhenne HK tarkoittaa henkilökohtaisia kilpailuja."
Televisiointi.
Suomen Cupin kaikki kilpailut televisioitiin Ylen kanavilla.
Mona Malm

Mona Kristina Malm (oik. Wahlström, o.s. Ericsson; 24. tammikuuta 1935 Tukholma – 12. tammikuuta 2021 Tukholma) oli ruotsalainen elokuva-, näyttämö- ja televisionäyttelijä. Hän syntyi vuonna 1935 Harald Ericssonin ja Inez o.s. Malmbergin perheeseen ja aloitti uransa Ruotsin Kuninkaallisessa draamateatterissa vuonna 1957.
Adventure into Fear

Adventure into Fear oli suunniteltu joukko Marvel Cinematic Universeen (MCU) sijoittuvia kauhuteemaisia supersankaritelevisiosarjoja, jotka perustuvat Marvel Comicsin sarjakuviin. Marvel Televisionin ja ABC Signature Studiosin tuottamia, mutta muiden MCU-televisiosarjojen tapahtumat eivät vaikuta niihin vahvasti.
Kun Marvel lopetti kaikki Netflix-sarjansa, Hulu tilasi Marvelilta toukokuussa 2019 uusia kauhuteemaisia sarjoja. Gabriel Lunan oli tarkoitus palata ABC:n televisiosarjasta "S.H.I.E.L.D. Agentit" näyttelemään Robbie Reyesiä / Aaveajajaa sarjassa "Ghost Rider" ja Tom Austen ja Sydney Lemmon näyttelijät Daimon Helstromia ja Ana Helstromia sarjassa "Helstrom". "Ghost Rider" peruttiin, mutta "Helstrom" julkaistiin lokakuussa 2020. Adventure into Feariin oli suunnitteilla muitakin televisiosarjoja, mutta ne peruttiin, kun Marvel Television yhdistyi joulukuussa 2019 osaksi Marvel Studiosia. Lisäksi "Helstrom" lopetettiin joulukuussa 2020 yhteen ainoaan tuotantokauteen.
"Helstrom" (2020).
&lt;section begin=AIFTable /&gt;
&lt;section end=AIFTable /&gt;
Daimon ja Ana Helstrom, voimakkaan ja vaarallisen sarjamurhaajan lapset, jahtaavat ihmiskunnan pahimpia henkilöitä.
Toukokuussa 2019 paljastettiin, että Hulu oli tilannut 10 jakson mittaisen sarjan, joka keskittyy sisaruksiin Daimon Helstrom / Helstrom ja Ana Helstrom / Satana. Paul Zbyszewski palkattiin sarjan showrunneriksi sekä toimimaan Jeph Loebin ohella yhtenä sarjan vastaavista tuottajista. Lokakuussa 2019 Tom Austen ja Sydney Lemmon valittiin Daimonin ja Anan rooleihin. Kuvaukset alkoivat Vancouverissa saman kuukauden aikana ja kestivät maaliskuuhun 2020 asti. Sarja julkaistiin kokonaisuudessaan 16. lokakuuta 2020. Hulu julisti sarjan virallisesti lopetetuksi 14. joulukuuta 2020.
Perutut projektit.
"Ghost Rider".
Texasin ja Meksikon rajalla oleskeleva Robbie Reyes kostaa rikollisille viattomien kärsimykset demonisilla ”Aaveajajan” voimillaan.
Toukokuussa 2019 paljastettiin, että Hulu oli tilannut sarjan, joka keskittyy Robbie Reyesin versioon Aaveajajasta. Hahmon oman televisiosarjan toteuttamisesta oli keskusteltu jo siitä asti, kun hahmo esiintyi "S.H.I.E.L.D. Agenttien" neljännellä tuotantokaudella, Gabriel Lunan tullessa palaamaan rooliinsa. Ingrid Escajeda palkattiin sarjan showrunneriksi sekä toimimaan Paul Zbyszewskin ja Jeph Loebin ohella yhtenä sarjan vastaavista tuottajista. Syyskuussa 2019 ilmoitettiin, että luovien erimielisyyksien vuoksi sarja ei etene tuotantoon.
Sarjan ei ollut tarkoitus olla perinteinen "S.H.I.E.L.D. Agenttien" spin-off, vaan keksittyvän ”samaan hahmoon uudessa itsekseen elävässä tarinassa.”
Muut.
Joulukuussa 2019, kun Marvel Television lakkautettiin ja vastuu kaikista jo tuotannossa olevien sarjojen tuotannoista siirtyi Marvel Studiosille, kehitysvaiheeseen jääneet sarjat päätettiin jättää toteuttamatta.
Turrinapit

Turrinapit ("Iliamna") on malvakasvien (Malvaceae) heimoon kuuluva pienehkö kasvisuku. Sukuun kuuluu kahdeksan lajia.
Turrinappeja ei kasva luonnonvaraisena Suomessa.
Australianaavikkorotta

Australianaavikkorotta ("Zyzomys pedunculatus") on Muridae-heimoon kuuluva jyrsijälaji. Lajia tavataan uhanalaisena Australiassa.
Koko ja ulkonäkö.
Australianaavikkorotan ruumiinpituus voi olla 10–15 cm, ja häntä on yhtä pitkä kuin ruumis. Se voi painaa 70–120 grammaa. Lajin karvapeite on paksu, ja myös häntä on karvainen. Väriltään australianaavikkorotta on selästään kellertävän ruskea ja vatsastaan vaaleampi. Sen korvat ovat melko kookkaat.
Levinneisyys ja elintavat.
Australianaavikkorottaa tavataan ainoastaan Australiassa Pohjoisterritoriossa. Lajin luultiin jo kuolleen sukupuuttoon, kunnes siitä saatiin jälleen havaintoja vuonna 1996. Lajin elinympäristöä ovat ruohoalueet, kallioiset ja kivikkoiset alueet sekä avoimet metsät. Australianaavikkorotta on todennäköisesti yöaktiivinen eläin. Sen ravintoa ovat pääasiallisesti siemenet, mutta se voi syödä muitakin kasvinosia ja satunnaisesti selkärangattomia eläimiä. Sen lisääntymiskausi on mahdollisesti ympärivuotinen.
Australianaavikkorotta luokitellaan äärimmäisen uhanalaiseksi, ja jäljellä olevan kannan kooksi arvioidaan alle tuhat täysikasvuista yksilöä. Tärkeimmät uhat kannalle ovat elinympäristön tuhoutuminen maastopalojen vuoksi, lajia saalistavat ketut ja villiintyneet kissat ja koirat.
Barbara Taylor Bradford

Barbara Taylor Bradford (10. toukokuuta 1933 Leeds, Englanti – 24. marraskuuta 2024) oli brittiläinen kirjailija ja toimittaja. Hän asui Yhdysvalloissa. Hänen tuotantoonsa kuuluu sisustuskirjoja ja viihderomaaneja. Romaanisarja "Rahan ruhtinatar", "Unelmien valtiatar" ja "Nainen ylitse muiden" kertoo liike-elämässä toimivista naisista. Toimittajana Bradford kirjoitti lehtiin lähinnä sisustuksesta ja muodista.
Jätkänkynttilä

Jätkänkynttilä on perinteisesti kelosta tehty ulkotuli, joka tehdään sahaamalla kelohongan pätkän toinen pää halki neljään osaan tai poraamalla siihen reikä keskelle. Siihen saatetaan myös porata ilmareikiä alapäähän, jotta se saa ilmaa ja palaa sisältä päin niin, että siitä jää jäljelle ulkopuolen pinta. 
Jos ei ole käytettävänä keloa, niin joskus jätkänkynttilä tehdään myös uudesta pöllistä, joka on mäntyä tai kuusta. Sahattu osa on pystyssä olevan pätkän yläosassa. Sen sisälle sytytetään tuli, ja sisällä puussa oleva tervainen puu palaa ulkotulena. Sytytykseen käytetään yleensä tervaisia tikkuja, grillinsytytysnestettä tai -paloja.
Jätkänkynttilän historiasta on hyvin vähän tutkittua tietoa, mutta metsämuseo Lustosta saadun informaation mukaan se on syntynyt Pohjois-Suomessa, jossa metsätyömiehet polttivat kuivaa Lapin keloa lämmitellessään ja valmistaessaan ruokaa metsätyömaalla. Puukynttilä muistuttaa rakovalkeata, joka palaa pitkään puun sisältämän tervan ansiosta. 1950-luvulla moottorisahojen yleistyessä alettiin valmistaa sahaamalla puupölkkyjä, joista syntyi nykyisen kaltaisia jätkänkynttilöitä. Ne asetettiin pystyyn lumihankeen palamaan. Pohjoisesta tapa levisi koristetuleksi Etelä-Suomeen.
Ola Fredricson

Ola Fredricson (s. 5. helmikuuta 1968) on entinen ruotsalainen jääpalloilija, nykyinen jääpallovalmentaja. 
Hän aloitti pelaajauransa kotipaikkakuntansa Nässjön joukkueessa 16-vuotiaana, jossa hän kaudella 1990-1991 oli nostamassa Nässjö IF:ää pääsarjaan eli Allsvenskaniin. Kuitenkin hän vaihtoi syksyllä 1991 ajan ruotsalaiseen suurseuraan karlstadilaiseen IF Bolticiin, jossa hän pelasi kevääseen 1997 voittaen yhden mestaruuden ja ollen lisäksi kaksi muuta kertaa loppuottelussa häiävänä osapuolena. IF Boltic oli myös menestyvä Eurooppa cup- ja Maailman cup-seura. Syksyllä 1991 hän vaihtoi seuraa eli Västerås SK:n riveihin, jossa hän saavutti kaksi Ruotsin mestaruuta. Kaikkiaan jääpallon pääsarjapelejä kertyi 773 ottelua, joissa hän teki 441 maalia. 
Claesson pelasi 1990-luvulla urallaan 79 maaottelua. Hän oli viisissä MM-kisoissa ja saavutti kolme MM:ää vuosina 1993, 1995 ja 1997. MM-otteluissa hän on tehnyt 27 ottelussa kaikkiaan 11 maalia. 
Saavutukset.
Maajoukkueessa
Seurajoukkueissa
Henkilökohtaisesti
Şereflikoçhisar

Şereflikoçhisar on piirikunta ja kaupunki Turkin Ankaran maakunnassa. Vuoden 2019 väestönlaskennassa Şereflikoçhisarin väkiluku oli 33 821.
Jørgen Gustava Brandt

Jørgen Gustava Brandt (1929 Kööpenhamina, Tanska – 2006) oli tanskalainen kirjailija. Hänen runoutensa on kokeilevaa, sen kuvakieli värikästä, ja se sisältää runsaasti assosiaatioita. Hänen esikoisrunokokoelmansa "Korn i Pelegens" ilmestyi 1949. Lisäksi hän kirjoitti proosaa.
Siekajoki

Siekajoki (, ) on Ruotsissa Norrbottenin läänissä Jällivaaran kunnassa sijaitseva 2 kilometriä pitkä Rånejoen sivu-uoma. 
Se saa alkunsa Siekajärvestä ja yhtyy pääuomaansa Iso Mukkassa.
Joen kulku.
Siekajoki sijaitsee neljä kilometriä Nattavaarasta kaakkoon päin. Se alkaa Siekajärvestä ja virtaa siitä pääasiassa luoteeseen päin. Joki yhtyy Rånejokeen Iso Mukkan laajan mutkan etelärantaan. Siekajoen pohjoispuolella aukeaa laaja suoalue Lukujänkä, jonka eteläpuolisessa metsässä joki virtaa.
Luontoarvoja.
Valuma-alueen maaperän yleisimmät maalajit ovat moreeni (44,6 %), turve (45,3 %), kalliomaa (6,4 %) ja jäätikköjokijäänteet (1,1 %). Alueen maankäyttöä esittävät maiden käyttöluokitukset, joiden mukaan alueella on metsämaita (58,6 %), soita ja kosteikkoja (38,4 %), viljelymaita (0,1 %) ja joutomaita (0,2 %). Näiden lisäksi on 2,7 % vesistöjä.
Valuma-alue.
Siekajoen valuma-alueen pinta-ala on 48 neliökilometriä. Sen on 1,1 % koko Rånejoen vesistön (päävesistötunnus 7) valuma-alueesta, joka on 4 207 neliökilometriä. Siekajoki muodostaa valuma-alueensa pääuoman alajuoksun. Siekajärven yläpuolella on kaakosta luoteeseen päin virtaava neljä kilometriä pitkä Harrijoki (), joka alkaa Venetjärvestä ("Vanásjávrre"). Järveen tulee eri ilmansuunnista puroja, joista Venetjoki voidaan katsoa kuuluvan valuma-alueen pääuomaan. Se alkaa Iso Venetvaaran ("Vanásvárre") itäpuolella sijaitsevasta Njallasvuomasta ("Njalásáhpe"). Joen keskivirtaamaksi (MQ) on arvioitu 0,57 kuutiometriä sekunnissa (m³/s), keskiylivirtaamaksi (MHQ) 5,45 m³/s ja keskialivirtaamaksi (MNQ) on 0,07 m³/s .
Too Mean to Die

Too Mean to Die on Acceptin kuudestoista studioalbumi, joka julkaistiin 29. tammikuuta 2021.
Yhtye aloitti uuden levyn nauhoitukset maaliskuussa 2020. Koronasulkujen takia työ jouduttiin keskeyttämään keväällä hetkeksi, kunnes sitä jatkettiin etäyhtyeksien avulla. Yhtye julkaisi uudelta albumilta"Too Mean To Die" ensimmäisen singlen, "The Undertaker" 2. lokakuuta 2020. Kappaleesta julkaistiin samana päivänä video, joka on kuvattu hylätyssä linnassa Puolassa sekä vanhalla hautausmaalla Nashvillessä. Kappaleen vinyylisinglen B-puolella on Oulussa 2019 taltioitu liveversio ”Life’s A Bitch” -kappaleesta. 
Albumin nimikkokappale ”Too Mean To Die” julkaistiin 6.11.2020. Albumin julkaisupäivää siirrettiin koronan takia, ja alkuperäisenä jullkaisupäivänä 5. tammikuuta 2021 julkaistiin ainoastaan albumin avauskappale "Zombie Apocalypse". Albumi julkaistiin 29.1.2021.
Litku Klemetin diskografia

Litku Klemetti on suomalainen muusikko. Hänen diskografiansa koostuu yhdeksästä studioalbumista, kahdesta EP:stä ja yhdeksästä singlestä.
Leonídas Pelekanákis

Leonídas Pelekanákis (, 2. marraskuuta 1962 – 14. tammikuuta 2021) oli kreikkalainen purjehtija. Hän kilpaili vuoden 1984 kesäolympialaisissa, vuoden 2000 kesäolympialaisissa ja vuoden 2004 kesäolympialaisissa.
Pelekanákis kuoli COVID-19:ään 14. tammikuuta 2021, melkein kahden kuukauden taistelun jälkeen.
Karel

Karel on miehen etunimi. Se on germaanisen Karl-nimen slaavilainen, hollantilainen ja pohjoismainen vastine. Suomalainen muoto Kaarle on mahdollisesti syntynyt juuri Karel-nimen pohjalta.
Digi- ja väestötietoviraston mukaan Karel on vuoteen 2021 mennessä ollut Suomessa virallisena etunimenä noin 320 miehellä.
Karelilla on Virossa nimipäivä 28. tammikuuta.
Yenimahalle

Yenimahalle on piirikunta Turkin Ankaran maakunnassa ja Ankaran kaupungissa. Vuoden 2019 väestönlaskennassa Yenimahallen väkiluku oli 687 093.
H. C. Branner

Hans Christian Branner (1903 Ordrup, Tanska – 1966 Kööpenhamina, Tanska) oli tanskalainen kirjailija. Hän toimi myös kustannusvirkailijana 1923–1932. Hänen esikoisteoksensa "Legetøj" ilmestyi 1936. Se sisältää yhteiskuntarealismia ja symboliikkaa. Pohtiessaan suomennetussa teoksessa "Kukaan ei tunne yötä" eksistentialistisia kysymyksiä hän korostaa yksilön vastuuta. Hän on kirjoittanut myös kuunnelmia ja näytelmiä.
Kale Clague

Kale Clague (s. 5. kesäkuuta 1998 Regina, Saskatchewan) on kanadalainen jääkiekkoilija, joka edustaa NHL-seura Winnipeg Jetsin organisaatiota. Pelipaikaltaan Clague on puolustaja. Hän on Los Angeles Kingsin toisen kierroksen varaus .
Ura.
Clague varattiin vuonna 2013 WHL-seura Brandon Wheat Kingsiin. Hän siirtyi joukkueeseen kauden 2013-2014 lopulla ehtien pelaamaan kaksi runkosarja- sekä kolme pudotuspeliottelua. Näissä hän jäi ilman tehopisteitä. Seuraavalla kaudella Clague pelasi 20 runkosarja- sekä 12 puodtuspeliottelua. Kausi 2015-2016 oli hänelle ensimmäinen, jolla hän pelasi Wheat Kingsissä lähes täyden runkosarjan. 71 ottelussa Clague teki tehot 6+37=43. Hänet valittiin CHL Top Prospects Gameen. Wheat Kings voitti kauden päätteeksi WHL:n mestaruuden. Kesällä Los Angeles Kings varasi Claguen toisella kierroksella 51. pelaajana.
Kaudeksi 2016-2017 Clague valittiin Wheat Kingsin varakapteeniksi. Hän teki pelaamissaan 48 runkosarjaottelussa tehot 5+35=40. Hänet valittiin edustamaan Kanadan maajoukkuetta alle 20-vuotiaiden maailmanmestaruuskilpailuissa. Clague sai turnauksen seitsemässä ottelussa kuusi syöttöpistettä Kanadan joukkueen sijoittuessa toiseksi. Clague ja Los Angeles Kings solmivat maaliskuussa 2017 kolmivuotisen tulokassopimuksen. Vielä seuraavan kauden ajan Clague pelasi WHL:ssä, jossa hänet kaupattiin kesken kauden Wheat Kingsistä Moose Jaw Warriorsiin. Hänet valittiin sarjan parhaaksi puolustajaksi. Lisäksi hän edusti toisena vuonna peräkkäin Kanadaa nuorten maailmanmestaruuskilpailuissa, joissa joukkue kirkasti edellisvuoden mitalinsa ja voitti maailmanmestaruuden.
Clague debytoi kaudella 2018-2019 ammattilaistasolla. Hän pelasi Kingsin AHL-farmiseura Ontario Reignissä 52 ottelua tehden tehot 7+22=29. Seuraavalla kaudella hän pääsi pelaamaan ensimmäisen kerran NHL:ssä, kun edusti Kingsiä neljässä runkosarjaottelussa. Suurimman osan kaudesta Clague pelasi AHL:ssä, jonka tähdistöotteluun hänet valittiin.
Joulukuussa 2021 Kings asetti Claguen waiwers-listalle, josta Montreal Canadiens poimi hänet joukkueeseensa.
Pesäpallon miesten Halli-SM 2020

Pesäpallon Halli-SM 2020 oli Suomen Pesäpalloliiton hallimestaruuskilpailujen 27:s kausi. Kauteen osallistuvat kaikki 14 Superpesis-joukkuetta. Turnauksen lohkovaihe järjestettiin 12. tammikuuta – 1. maaliskuuta 2020. Lopputurnaus oli tarkoitus järjestää 14. – 15. maaliskuuta Kuortaneella. Lopputurnaus kuitenkin peruttiin vain kaksi päivää ennen sen alkamista koronaviruspandemian vuoksi. Näin ollen turnaus jäi lopulta ratkaisematta. 
Joukkueet.
&lt;section begin="joukkueet"/&gt;
&lt;section end="joukkueet"/&gt;
Sarjajärjestelmä.
Alkulohkot pelattiin yksinkertaisena sarjana kahdessa neljän ja kahdessa kolmen joukkueen alkulohkossa. Lohkojako perustui joukkueiden maantieteelliseen sijoittumiseen. Alkulohkojen ottelut pelattiin hajautetusti eri puolilla Suomea. Alkulohkojen voittajat selviytyivät Kuortaneen lopputurnaukseen. Ne järjestettiin paremmuusjärjestykseen, ja paras lohkovoittaja olisi kohdannut neljänneksi parhaan sekä toiseksi paras kolmanneksi parhaan välierissä. Välierien voittajat olisivat edenneet loppuotteluun ja häviäjät pronssiotteluun. Välieriä ja mitaliotteluita olisi pelattu vain yhdet.
Lohkovaiheessa paremmuusjärjestys ratkaistiin seuraavalla kaavalla:
Lohkovoittajavertailussa noudatettiin samaa kaavaa suhteuttamalla lukemat pelattujen otteluiden määrään, sillä A ja D-lohkon voittajat olivat pelanneet alkulohkossa vähemmän otteluita kuin muut.
Ottelut käytiin säännöiltään lähes tavallisten pesäpallo-otteluiden tavoin. Supervuoropareja ei tosin käytetty, vaan tasatilanteesta seurasi suoraan kotiutuslyöntikilpailu.
Alkulohkot.
Lohko A.
Areena: Ouluhalli, Oulu
Lohko B.
Areenat: Joensuu Areena, Joensuu &amp; Aviasport Areena, Imatra
Lohko C.
Areena: Seinäjoki-areena, Seinäjoki
Lohko D.
Areena: Tampereen Messu- ja Urheilukeskus, Tampere
Lohkovoittajien vertailu.
Välieräpareja määritettäessä joukkueiden tulokset suhteutettiin pelattujen otteluiden määrään, sillä joukkueet olivat pelanneet eri ottelumääriä.
Lopputurnaus.
Välierät.
Välierät oli tarkoitus pelata I-mediat Areenalla, Kuortaneella 14. maaliskuuta 2020. Voittajat olisivat edenneet seuraavana päivänä järjestettävään loppuotteluun. Koko lopputurnaus kuitenkin peruttiin 12. maaliskuuta koronaviruspandemian vuoksi.
Välierissä olisivat kohdanneet Joensuun Maila ja Vimpelin Veto sekä Kouvolan Pallonlyöjät ja Pattijoen Urheilijat.
Pyhä Samson

Pyhä Samson () oli walesiläinen piispa, jota kunnioitetaan yhtenä seitsemästä Bretagnen perustaneesta pyhimyksestä.
Elämä.
Samson oli aatelisperheen poika. Hänet lähettiin Llaniltud Fawrissa olevaan luostariin Pyhän Illtudin oppiin. Vuonna 531 Pyhä Dubricius vihki hänet papiksi. Dubricius halusi, että Samson seuraisi häntä luostarin apottina. Illtudin veljenpojat olivat myös saman luostarin munkkeja. He kadehtivat Samsonia niin paljon, että lopulta he häätivät hänet pois luostarista. Samson siirtyi Caldeyn saarella olevan luostarin apotiksi. Saariluostari oli kuitenkin hänen edeltäjänsä jäljiltä niin huonosti hoidettu, eikä hän pystynyt pitämään munkkeja kurissa ja nuhteessa. Hän lähtikin Irlantiin, missä hän uudisti luostarin ja hänet vihittiin piispaksi. Tämän jälkeen hän matkusti Cornwalliin, Scillynsaarille ja Guernseyhin.
Lopulta hän päätyi Bretagneen, missä hän perusti luostari Doliin. Hän rakensi myös itselleen erakkomajan Mont-Dolin kukkulalle, joka oli ollut aiemmin druidien uhrauspaikka. Samsonin sanotaan matkustaneen Pariisiin frankkien kuninkaalliseen tuomioistuimeen vetoamaan Bretagnen kuninkaan Judualin puolesta, jonka frankkien kuningas Kildebert I oli vanginnut. Lopulta kuningas vapautti Judualin ja antoi hänelle maata luostaria varten Dolissa. Hän on myös ollut todennäköisesti Samson syntinen ("Samson peccator episcopus"), joka vuonna 557 allekirjoitti piispanneuvoston asiakirjat Pariisissa. Hän kuoli Dolissa noin vuonna 564, ja hänet on haudattu Dol-de-Bretagnen katedraaliin.
Athribis

Athribis () voi viitata seuraaviin kaupunkeihin muinaisessa Egyptissä:
Athribis (Ala-Egypti)

Athribis (, myös , , ; ) eli Hut-herib/Hut-ta-heri-ib(et) () oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Athribiteen nomokseen, jonka pääkaupunki se oli. Kaupungin rauniokumpu eli tell tunnetaan nimellä "Tell el-Atrib".
Maantiede.
Athribis sijaitsi Niilin Tanitikos-suuhaaran eli Taniksen suuhaaran itärannalla lähellä kohtaa, jossa kyseinen haaraa erkaantui joen päähaarasta. Sen johdosta Tanitikoksen yläosaa kutsuttiin joskus latinaksi nimellä "Athribiticus Fluvius". Kaupungin paikka on noin 50 kilometriä pohjoiseen nykyisestä Kairosta. Nykyisin paikalla sijaitsee Banhan kaupunki.
Ala-Egyptin Athribista ei tule sekoittaa toiseen Athribikseen Ylä-Egyptissä.
Historia.
Athribis on ollut olemassa jo vanhan valtakunnan ajalla. Se sai nimensä Repit (Repyt) -jumalattaresta, jonka kreikkalainen nimi oli Thrifis. Antiikin lähteistä kaupungista tiedetään vain vähän. Ammianus Marcellinus luki sen yhdeksi Niilin suiston tärkeimmistä 300-luvulla jaa. Athribis säilyi olemassa myöhäisantiikkiin saakka. Myöhäisellä roomalaisella kaudella se kuului Augustamnica secundan provinssiin. Kaupungin asukkaasta käytettiin etnonyymejä "Athribitēs" () ja "Athlibitēs" ().
Kaupungin paikalla ovat suorittaneet kaivauksia puolalaiset ja egyptiläiset arkeologit erityisesti vuosina 1957–1999.
Rakennukset ja löydökset.
Kaupunki jakaantuu arkeologisena kohteena kahteen osaan, joista käytetään nimiä "Kom A" ja "Kom Sidi Youssuf". Varhaisimmat löydöt ajoittuvat 12. dynastian ajalle, ja suurin osa löydöistä 25. ja 30. dynastian väliselle ajalle sekä kreikkalais-roomalaiselle kaudelle. Raunioista voidaan päätellä, että kaupunkia laajennettiin ja kaunistettiin huomattavasti Ptolemaiosten aikana.
Kaupungissa oli useita temppeleitä, joista yksi oli Amenhotep III:n rakennuttama, toinen ajoittuu Ahmose II:n ajalle ja monet muut rakennettiin kreikkalais-roomalaisella kaudella. Viimeksi mainittujen piirtokirjoituksissa esiintyvät muun muassa nimet Ptolemaios XII sekä Tiberius ja tämän vaimo Julia.
Kaupungin risteävät pääkadut olivat hahmotettavissa vielä 1800-luvulla, ja vaikuttavat jakaneen kaupungin neljään osaan. Löytöihin lukeutuu myös keramiikka- ja votiiviesinetyöpajojen jäänteitä; hellenistisellä kaudella rakennettu kylpylä; roomalainen kylpylä, joka rakennettiin alun perin Juliusten-Claudiusten aikana ja uusittiin Trajanuksen ja Hadrianuksen aikana; roomalainen huvila; sekä laajoja hautausmaita kreikkalais-roomalaiselta ajalta. Vajaan kilometrin päästä kaupungin paikasta on löydetty kivilouhoksia, joista otettiin kiveä sen rakennuksiin.
Varhaisen kristillisen kauden löytöihin lukeutuvat kirkon rauniot. Se on arvioitu yhdeksi Egyptin varhaisimmista kirkoista, ja sen rakentamiseen käytettiin vanhempien rakennusten osia, kuten pylväitä.